pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลผลักดันอุตสาหกรรมเมล็ดพันธุ์พืช สร้างความยั่งยืนภาคการเกษตร ร่วมขบวนส่งออกโต คาดแตะ10,000 ล้านบาทภายในปีหน้า
วันศุกร์ที่ 23 กรกฎาคม 2564
รัฐบาลผลักดันอุตสาหกรรมเมล็ดพันธุ์พืช สร้างความยั่งยืนภาคการเกษตร ร่วมขบวนส่งออกโต คาดแตะ10,000 ล้านบาทภายในปีหน้า
รัฐบาลผลักดันอุตสาหกรรมเมล็ดพันธุ์พืช สร้างความยั่งยืนภาคการเกษตร ร่วมขบวนส่งออกโต คาดแตะ10,000 ล้านบาทภายในปีหน้า
วันนี้ 23 ก.ค. 64 นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า ตามนโยบายรัฐบาลที่ให้ความสําคัญกับการขับเคลื่อนเศรษฐกิจประเทศ มุ่งเน้นเศรษฐกิจชีวภาพ เศรษฐกิจหมุนเวียน และเศรษฐกิจสีเขียว หรือที่เรียกกันทั่วไปว่าเศรษฐกิจBCG ซึ่งส่วนหนึ่งของการเดินหน้าในเรื่องดังกล่าว นายกรัฐมนตรี พลเอกประยุทธ์ จันทร์โอชา ได้ตั้งเป้าให้ประเทศไทยเป็นศูนย์กลางการพัฒนาและวิจัยเมล็ดพันธุ์ข้าวและพืชผักในภูมิภาค เพื่อผลักดันระบบการเกษตรไทยสู่การเกษตรยั่งยืนบนความหลากหลายทางชีวภาพ  พร้อมต่อยอดการพัฒนาเมล็ดพันธุ์เป็นสินค้าส่งออกในอนาคต
และเพื่อให้บรรลุเป้าหมายดังกล่าว กระทรวงเกษตรและสหกรณ์ ได้เดินหน้าโครงการพัฒนาเป็นศูนย์กลางเมล็ดพันธุ์รองรับประชาคมอาเซียน ซึ่งเป็นความร่วมมือระหว่างภาครัฐและเอกชน ทั้งสํานักงานพัฒนาวิทยาศาสตร์และเทคโนโลยีแห่งชาติ (สวทช.) หน่วยงานภาครัฐอีก 5 หน่วยงาน สถาบันการศึกษา 10 สถาบัน บริษัทเมล็ดพันธุ์ 60 บริษัท (จาก 5 อุตสาหกรรม) มุ่งเป้าประเทศไทยเป็นศูนย์กลางเมล็ดพันธุ์ในระดับสากล (Seed Hub) ที่มีความพร้อมทั้งทางด้านการวิจัยพัฒนา การผลิต การจําหน่าย การนําเข้า - ส่งออก เมล็ดพันธุ์ที่หลากหลายมีคุณภาพดี ในปริมาณให้เพียงพอต่อความต้องการทั้งภายในและภายนอกประเทศ
ทั้งนี้ ตัวเลขในปี 2563 ประเทศไทยสามารถผลิตเมล็ดพันธุ์คุณภาพดีหลากหลายชนิด มีมูลค่ารวม 1.1หมื่นล้านบาท แบ่งเป็นเมล็ดพันธุ์เพื่อใช้เพาะปลูกในประเทศ 4.3 พันล้านบาท และเพื่อส่งออก 129 ประเทศ มูลค่า 7.4 พันล้านบาท โดยตลาดสําคัญอยู่ในกลุ่มประเทศอาเซียน และเอเซียแปซิฟิก เป็นมูลค่าที่เพิ่มขึ้นจากการส่งออกปี 2548 อย่างมาก อยู่ที่  1.5 พันล้านบาท โดยส่วนใหญ่ร้อยละ 70 เป็นการรับจ้างผลิต  สําหรับในปี 2565 คาดการณ์ว่ามูลค่าการส่งออกจะไม่ต่ํากว่า 1 หมื่นล้านบาท ซึ่งมูลค่าการส่งออกและจํานวนประเทศผู้ซื้อเมล็ดพันธุ์ของไทยที่เพิ่มขึ้นนี้ สะท้อนถึงการยอมรับจากต่างประเทศในความสามารถของการผลิตเมล็ดพันธุ์ ความก้าวหน้าทางวิชาการด้านการวิจัยพัฒนา ตลอดจนศักยภาพในการขยายตัวและต่อยอดสร้างมูลค่าเพิ่มของอุตสาหกรรมเมล็ดพันธุ์ไทยในระดับสากล
"ท่านนายกฯ ให้ความสําคัญอย่างมากในการพัฒนาไทยเป็นฐานของอุตสาหกรรมเมล็ดพันธุ์ ซึ่งเป็นตัวอย่างหนึ่งของการพัฒนาโมเดลเศรษฐกิจ BCG ที่ดี อุตสาหกรรมนี้เป็นต้นน้ําในกระบวนการเพาะปลูกและผลิต ส่งเสริมผลผลิตทางการเกษตรให้มีคุณภาพดี สร้างรายได้ให้เกษตรกร เพิ่มอัตราการเติบโตทางเศรษฐกิจ  ที่สําคัญยังทําให้ชุมชนเข้มแข็งขึ้นอาชีพเกษตรกรมีความยั่งยืน ซึ่งเป็นเจตนารมณ์ของนายกรัฐมนตรีและรัฐบาล” นางสาวรัชดา ฯ กล่าว
.....
รัฐบาลไทย-ข่าวทำเนียบรัฐบาล-ชี้ ผลศึกษา "ซิโนแวค" 4 แหล่ง ประสิทธิผลดี
วันพุธที่ 21 กรกฎาคม 2564
ชี้ ผลศึกษา "ซิโนแวค" 4 แหล่ง ประสิทธิผลดี
....
กระทรวงสาธารณสุข ได้เผยรายงานการศึกษาประสิทธิผลวัคซีนซิโนแวค จากสถานการณ์จริงที่ได้นํามาฉีดให้กับคนไทยใน 4 แหล่ง มีดังนี้
.
1. จ.ภูเก็ต ได้ติดตามกลุ่มผู้สัมผัสเสี่ยงสูง ช่วงเดือนเม.ย. - พ.ค. 2564 จํานวนกว่า 1,500 ราย พบการติดเชื้อ เพียง 124 ราย หากเทียบกันระหว่างผู้รับวัคซีนและไม่ได้รับวัคซีน พบว่าประสิทธิผลป้องกันติดเชื้ออยู่ที่ 90.7%
.
2. จ.สมุทรสาคร ได้ติดตามผู้สัมผัสเสี่ยงสูง กว่า 500 ราย ช่วงเดือนเม.ย. 2564 พบติดเชื้อ 116 ราย ประสิทธิผลป้องกันติดเชื้ออยู่ที่ 90.5%
.
3. จ.เชียงราย ได้ศึกษากรณีการติดเชื้อในบุคลากรสาธารณสุข ช่วงเดือนมิ.ย. 2564 กว่า 500 ราย พบการติดเชื้อ 40 ราย
.
นอกจากนี้ ยังได้ติดตามความรุนแรงเรื่องปอดอักเสบ เมื่อเปรียบเทียบข้อมูลพบว่า ประสิทธิผลของซิโนแวค 2 เข็มป้องกันการติดเชื้ออยู่ที่ 88.8% และป้องกันปอดอักเสบอยู่ที่ 84.9%
.
สําหรับ บุคลากรที่ได้รับแอสตร้าเซนเนก้า 1 เข็มครบ 14 วัน ป้องกันการติดเชื้ออยู่ที่ 83.8%
.
4. กรมควบคุมโรค ได้ใช้ฐานข้อมูลติดตามบุคลากรสาธารณสุขที่ติดเชื้อทั้งประเทศ และข้อมูลการรับวัคซีน ตั้งแต่ 1 พ.ค. - 30 มิ.ย. 2564 พบว่า ประสิทธิผลอยู่ที่ 71%
.
โดยช่วงเดือนพ.ค. 2564 ที่พบการระบาดเป็นสายพันธุ์อัลฟา ประสิทธิผลอยู่ที่ 75% และช่วงเดือนมิ.ย. 2564 ที่เริ่มมีการระบาดของสายพันธุ์เดลตาแทนที่อัลฟาประสิทธิผลอยู่ที่ประมาณ 20 - 40%
.
ดังนั้น หากฉีดวัคซีนซิโนแวคครบ 2 เข็ม สามารถป้องกันติดเชื้อ จากสายพันธุ์อัลฟาได้ประมาณร้อยละ 90 และป้องกันปอดอักเสบได้ร้อยละ 85 ส่วนประสิทธิผลต่อสายพันธุ์เดลตาขณะนี้ ถือว่ายังคงที่คือร้อยละ 75 ซึ่งไม่ต่างจากเดิมที่ร้อยละ 71
.
สําหรับการฉีดเข็มกระตุ้น และการฉีดสลับประเภทของวัคซีนนั้น จากการศึกษาทางห้องปฏิบัติการ พบว่าจะสามารถเพิ่มระดับภูมิคุ้มกันให้ได้สูงกว่าเดิมได้รวดเร็วและสูงมากขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ลูกค้า ธอส. ชำระค่าเบี้ยประกันอัคคีภัยง่าย ๆ ด้วย Application : GHB ALL รับความคุ้มครองต่อเนื่อง และสะสมพอยท์แลกของรางวัล
วันพฤหัสบดีที่ 26 พฤษภาคม 2565
ลูกค้า ธอส. ชําระค่าเบี้ยประกันอัคคีภัยง่าย ๆ ด้วย Application : GHB ALL รับความคุ้มครองต่อเนื่อง และสะสมพอยท์แลกของรางวัล
ธอส. เปิดให้ลูกค้าที่ครบกําหนดต่ออายุกรมธรรม์ประกันอัคคีภัยสามารถ ชําระค่าเบี้ยประกันอัคคีภัย เพื่อให้ที่อยู่อาศัยของลูกค้าที่จดจํานองไว้กับธนาคารได้รับความคุ้มครองอย่างต่อเนื่อง จากเหตุการณ์ที่ไม่คาดคิด โดยการชําระผ่าน Mobile Application : GHB ALL
ธนาคารอาคารสงเคราะห์ (ธอส.) เปิดให้ลูกค้าที่ครบกําหนดต่ออายุกรมธรรม์ประกันอัคคีภัยสามารถ ชําระค่าเบี้ยประกันอัคคีภัย เพื่อให้ที่อยู่อาศัยของลูกค้าที่จดจํานองไว้กับธนาคารได้รับความคุ้มครองอย่างต่อเนื่อง จากเหตุการณ์ที่ไม่คาดคิด อาทิ เหตุวินาศภัย ไฟไหม้ หรือภัยอื่น ๆ ที่ได้รับความคุ้มครองตามกรมธรรม์ โดยการชําระผ่าน Mobile Application : GHB ALL โดยไม่ต้องเดินทางไปที่สาขาของธนาคาร เพียงเลือกฟังก์ชั่น “ชําระเงินกู้/ค่าบริการอื่นๆ” จากนั้นเลือก “ชําระค่าประกันอัคคีภัย” โดยระบุเลขประจําตัวประชาชนของผู้กู้หรือเลขที่บัญชีเงินกู้ และเลือกบัญชีที่ต้องการ หลังจากนั้นลูกค้าจะสามารถชําระค่าเบี้ยประกันอัคคีภัยได้ทันทีด้วยการสร้าง QR CODE หรือหักเงินจากบัญชีเงินฝากที่ลูกค้าผูกบัญชีไว้กับ GHB ALL พิเศษ!! เพียงชําระค่าเบี้ยประกันอัคคีภัย ตามจํานวนที่ธนาคารกําหนดภายในวันที่ 31 พฤษภาคม 2565 รับพอยท์ในโครงการ GHB Reward เพื่อสะสมและนําไปแลกเป็น E-VOUCHER สําหรับซื้อสินค้าและบริการของร้านค้าชั้นนําที่ ธอส.คัดสรรมาเข้าร่วมโครงการได้อีกด้วย สอบถามรายละเอียดเพิ่มเติม หรือติดตามข้อมูลข่าวสารของธนาคารได้ที่ GHBank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และ Application : GHB ALL
รัฐบาลไทย-ข่าวทำเนียบรัฐบาล-กรมธนารักษ์สนองนโยบายรัฐบาล อนุญาตให้ใช้ประโยชน์ในที่ราชพัสดุ สนับสนุนภารกิจของส่วนราชการและองค์กรปกครองส่วนท้องถิ่น
วันศุกร์ที่ 16 กรกฎาคม 2564
กรมธนารักษ์สนองนโยบายรัฐบาล อนุญาตให้ใช้ประโยชน์ในที่ราชพัสดุ สนับสนุนภารกิจของส่วนราชการและองค์กรปกครองส่วนท้องถิ่น
ก.คลัง โดยกรมธนารักษ์จัดพิธีมอบหนังสืออนุญาตให้ใช้ที่ราชพัสดุ เพื่อสนับสนุนภารกิจของส่วนราชการและองค์กรปกครองส่วนท้องถิ่นให้เป็นรูปธรรมโดยเร็ว และบรรลุเป้าประสงค์ตามนโยบายของรัฐบาลในการฟื้นฟูเศรษฐกิจและสังคมของประเทศไทย
กระทรวงการคลัง โดยกรมธนารักษ์จัดพิธีมอบหนังสืออนุญาตให้ใช้ที่ราชพัสดุ เพื่อสนับสนุนภารกิจของส่วนราชการและองค์กรปกครองส่วนท้องถิ่นให้เป็นรูปธรรมโดยเร็ว และบรรลุเป้าประสงค์ตามนโยบายของรัฐบาลในการฟื้นฟูเศรษฐกิจและสังคมของประเทศไทย รวมทั้งเพื่อเป็นประโยชน์ต่อประเทศชาติและเพิ่มคุณภาพชีวิตที่ดีให้กับประชาชน
วันนี้ (วันที่ 16 กรกฎาคม 2564) เวลา 10.00 น. ณ กระทรวงการคลัง นายยุทธนา หยิมการุณ อธิบดีกรมธนารักษ์ เปิดเผยว่า กรมธนารักษ์จัดพิธีมอบหนังสืออนุญาตให้ใช้ที่ราชพัสดุ เพื่อสนับสนุนภารกิจของส่วนราชการและองค์กรปกครองส่วนท้องถิ่น ระหว่างกรมธนารักษ์ กับหน่วยงานรัฐที่ได้รับอนุญาตให้ใช้ที่ราชพัสดุ จํานวน 26 ราย เพื่อสนับสนุนที่ดินราชพัสดุให้กับหน่วยงานภาครัฐที่มีภารกิจด้านสาธารณสุข การศึกษา และการพัฒนาพื้นที่เพื่ออนุรักษ์สิ่งแวดล้อมและสนับสนุนการท่องเที่ยวในระดับท้องถิ่น ซึ่งการจัดงานดังกล่าวได้รับเกียรติจาก พลเอก ประวิตร วงษ์สุวรรณ รองนายกรัฐมนตรี เป็นประธานในพิธีกล่าวเปิดงาน พร้อมด้วย นายอาคม เติมพิทยาไพสิฐ รัฐมนตรีว่าการกระทรวงการคลัง และนายสันติ พร้อมพัฒน์ รัฐมนตรีช่วยว่าการกระทรวงการคลัง ให้เกียรติเข้าร่วมพิธี โดยได้ดําเนินการจัดพิธีตามมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) อย่างเคร่งครัด
สําหรับการมอบหนังสืออนุญาตให้ใช้ที่ราชพัสดุในครั้งนี้ เป็นการดําเนินการตามเจตนารมณ์แห่งพระราชบัญญัติที่ราชพัสดุ พ.ศ. 2562 ที่มีผลบังคับใช้เมื่อวันที่ 7 กรกฎาคม 2562 ในการปรับปรุงแนวทางการบริหารจัดการที่ราชพัสดุให้เกิดผลสัมฤทธิ์สูงสุด ตามมาตรา 19 ให้นําที่ราชพัสดุไปใช้เพื่อประโยชน์ทางราชการในการปฏิบัติตามหน้าที่และอํานาจของส่วนราชการและองค์กรปกครองส่วนท้องถิ่น โดยส่วนราชการและองค์กรปกครองส่วนท้องถิ่นที่มีความประสงค์จะขอใช้ที่ราชพัสดุ ให้แจ้งวัตถุประสงค์การใช้ที่ราชพัสดุและขอทําความตกลงกับกรมธนารักษ์ ตามหลักเกณฑ์ วิธีการ และเงื่อนไขที่กําหนดไว้ในกฎกระทรวงการใช้ที่ราชพัสดุ พ.ศ. 2563โดยในไตรมาส 2 ของปีงบประมาณ 2564 กรมธนารักษ์ได้อนุญาตให้ส่วนราชการและองค์กรปกครองส่วนท้องถิ่นใช้ประโยชน์ในที่ราชพัสดุแล้ว จํานวน 71 แปลง เนื้อที่ประมาณ 561-2-47.84 ไร่ ทั้งนี้ กรมธนารักษ์มุ่งหวังที่จะนําที่ราชพัสดุมาพัฒนาให้เกิดประโยชน์สูงสุด เพื่อนําไปสนับสนุนหน่วยงานภาครัฐที่ดําเนินการตามนโยบายของรัฐบาลด้านการสาธารณสุข ด้านการศึกษา ด้านการอนุรักษ์และการท่องเที่ยว ในการฟื้นฟูเศรษฐกิจและสังคม เป็นประโยชน์ต่อประเทศชาติและเพิ่มคุณภาพชีวิตที่ดีให้กับประชาชน อธิบดีกรมธนารักษ์ กล่าวในตอนท้าย
รัฐบาลไทย-ข่าวทำเนียบรัฐบาล-ท่าอากาศยานดอนเมือง (ทดม.) บริษัท ท่าอากาศยานไทย จำกัด (มหาชน) เริ่มดำเนินการก่อสร้างงานขยายสะพานทางขึ้นอาคารสำนักงานท่าอากาศยานดอนเมือง เพื่อช่วยลดความคับคั่งของการจราจร
วันอังคารที่ 15 มิถุนายน 2564
ท่าอากาศยานดอนเมือง (ทดม.) บริษัท ท่าอากาศยานไทย จํากัด (มหาชน) เริ่มดําเนินการก่อสร้างงานขยายสะพานทางขึ้นอาคารสํานักงานท่าอากาศยานดอนเมือง เพื่อช่วยลดความคับคั่งของการจราจร
...
ท่าอากาศยานดอนเมือง (ทดม.) บริษัท ท่าอากาศยานไทย จํากัด (มหาชน) เริ่มดําเนินการก่อสร้าง “งานขยายสะพานทางขึ้นอาคารสํานักงานท่าอากาศยานดอนเมือง” เพื่อช่วยลดความคับคั่งของการจราจรภายใน ทดม. ให้ผู้โดยสารได้รับความสะดวกและประหยัดเวลาในการเดินทางมากขึ้น โดยจะเพิ่มช่องทางจราจร ช่วงบริเวณสะพานขึ้นอาคารสํานักงาน ทดม. ซึ่งเป็นเส้นจราจรที่มุ่งไปยังบริเวณชานชาลาขาออก ชั้น 3 อาคารผู้โดยสาร จะเพิ่มจากเดิม 1 ช่องจราจร เป็น 2 ช่องจราจร สําหรับอํานวยความสะดวกรถที่ลงมาจากทางยกระดับอุตราภิมุข (ดอนเมืองโทลล์เวย์) และรถที่เข้ามาทางช่องทาง ทดม.3 รวมทั้งจะดําเนินการปรับปรุงถนนหน้าอาคารสํานักงาน ทดม. จากเดิมที่รถสามารถวิ่งได้ 2 ช่องจราจร ให้สามารถวิ่งได้เป็น 3 ช่องจราจร ซึ่งจะสามารถช่วยระบายการจราจรสําหรับผู้ที่ใช้สะพานกลับรถจากฝั่งถนนวิภาวดีรังสิตขาออกเพื่อเข้าสู่ ทดม. โดยจะมีกําหนดแล้วเสร็จวันที่ 15 พ.ย.64
ทั้งนี้ กําลังดําเนินการก่อสร้างงานเสาเข็ม ฐานราก และเสาตอม่อ ทดม.ขออภัยในความไม่สะดวกมา ณ ที่นี้ หากผู้โดยสารหรือผู้ใช้บริการมีข้อคิดเห็นหรือข้อเสนอแนะประการใด ทดม.ยินดีน้อมรับเพื่อนําไปปรับปรุงและพัฒนาการให้บริการให้ดียิ่งขึ้น ทั้งนี้ ผู้โดยสารสามารถสอบถามข้อมูลเพิ่มเติมได้ที่ ศูนย์ประชาสัมพันธ์ ทดม. โทร 0 2535 1192 ตลอด 24 ชั่วโมง
รัฐบาลไทย-ข่าวทำเนียบรัฐบาล-ครม.เห็นชอบหลักการจัดตั้ง “กองทุนช่วยเหลือเพื่อการปรับตัวของภาคการผลิต-บริการที่ได้รับผลกระทบจาก FTA” เงินประเดิมครั้งแรก 1,000 ล้านบาท
วันอังคารที่ 28 มิถุนายน 2565
ครม.เห็นชอบหลักการจัดตั้ง “กองทุนช่วยเหลือเพื่อการปรับตัวของภาคการผลิต-บริการที่ได้รับผลกระทบจาก FTA” เงินประเดิมครั้งแรก 1,000 ล้านบาท
ครม.เห็นชอบหลักการจัดตั้ง “กองทุนช่วยเหลือเพื่อการปรับตัวของภาคการผลิต-บริการที่ได้รับผลกระทบจาก FTA” เงินประเดิมครั้งแรก 1,000 ล้านบาท
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 28 มิถุนายน 2565 ว่า ครม.เห็นชอบหลักการจัดตั้งกองทุนช่วยเหลือเพื่อการปรับตัวของภาคการผลิตและภาคบริการที่ได้รับผลกระทบจากการเปิดเสรีทางการค้า ตามร่างพระราชบัญญัติกองทุนช่วยเหลือเพื่อการปรับตัวของภาคการผลิตและภาคบริการที่ได้รับผลกระทบจากการเปิดเสรีทางการค้า พ.ศ. .... ตามที่ คณะกรรมการนโยบายการบริหารเงินทุนหมุนเวียนเสนอ การจัดตั้งกองทุนดังกล่าว มีวัตถุประสงค์เพื่อเป็นแหล่งเงินทุนสําหรับช่วยเหลือ เยียวยา และบรรเทาผู้ที่ได้รับหรือคาดว่าจะได้รับผลกระทบจากการเปิดเสรีทางการค้าในภาคการผลิตทั้งเกษตร อุตสาหกรรม และภาคบริการ โดยจะขับเคลื่อนผ่านกลไกคณะกรรมการบริการกองทุนฯ ซึ่งมีอํานาจหน้าที่ เช่น กําหนดนโยบาย กํากับการบริหารจัดการ และติดตามการดําเนินงาน พิจารณาอนุมัติแผนการดําเนินงานประจําปี กําหนดอัตราค่าธรรมเนียม หลักเกณฑ์ วิธีการ และเงื่อนไขในการจัดเก็บค่าธรรมเนียมจากผู้ที่ได้ประโยชน์จากการเปิดเสรีทางการค้า เป็นต้น
สําหรับงบประมาณและแหล่งรายได้ของกองทุน มาจากการรับทุนประเดิมจากรัฐบาลที่จัดสรรให้ครั้งแรก จํานวน 1,000 ล้านบาท ส่วนแหล่งที่มาของรายได้ อาทิ การจัดเก็บค่าธรรมเนียมจากผู้ส่งออกที่ได้รับประโยชน์จากการเปิดเสรีทางการค้า โดยจัดเก็บค่าธรรมเนียมจากผู้ขอหนังสือรับรองถิ่นกําเนิดสินค้าเพื่อใช้สิทธิพิเศษทางภาษีสําหรับการส่งออกภายใต้การเปิดเสรีทางการค้า คาดว่า จะสามารถจัดเก็บได้ประมาณ 80 ล้านบาทต่อปี
นางสาวรัชดากล่าวต่อว่า กองทุนช่วยเหลือเพื่อการปรับตัวของภาคการผลิตและภาคบริการฯ ไม่มีความซ้ําซ้อนในการให้ความช่วยเหลือเยียวยาผู้ที่ได้รับผลกระทบจากการเปิดเสรีทางการค้ากับกองทุนอื่นๆ อาทิ กองทุนเพิ่มขีดความสามารถในการแข่งขันของประเทศสาหรับอุตสาหกรรม กองทุนปรับโครงสร้างการผลิตภาคเกษตรเพื่อเพิ่มขีดความสามารถการแข่งขันของประเทศของ เนื่องจากกองทุนเพิ่มขีดความสามารถฯ จะให้เงินสนับสนุนเพื่อเป็นค่าใช้จ่ายในการลงทุน การวิจัยและพัฒนา ในอุตสาหกรรมเป้าหมายที่เน้นลงทุนในเทคโนโลยีขั้นสูง ซึ่งไม่ได้ครอบคลุมถึงการให้ความช่วยเหลืออันเกิดจากผลกระทบจากการเปิดเสรีทางการค้า ส่วนกองทุนปรับโครงสร้างการผลิตภาคเกษตรฯ เน้นช่วยเหลือกลุ่มผู้ผลิตสินค้าเกษตรขั้นต้นเท่านั้น ไม่ครอบคลุมภาคอุตสาหกรรม และภาคบริการที่ได้รับผลกระทบจากการเปิดเสรีทางการค้าเช่นกัน
รัฐบาลไทย-ข่าวทำเนียบรัฐบาล-วธ.-อว.เปิดมิติใหม่จับมือข้ามศาสตร์สังคม-วิทยาศาสตร์พัฒนาประเทศ ร่วมใช้งานวิชาการ วิจัยทุนวัฒนธรรมขับเคลื่อนพัฒนาสังคมศาสตร์ มนุษยศาสตร์ และศิลปกรรมศาสตร์
วันศุกร์ที่ 4 มีนาคม 2565
วธ.-อว.เปิดมิติใหม่จับมือข้ามศาสตร์สังคม-วิทยาศาสตร์พัฒนาประเทศ ร่วมใช้งานวิชาการ วิจัยทุนวัฒนธรรมขับเคลื่อนพัฒนาสังคมศาสตร์ มนุษยศาสตร์ และศิลปกรรมศาสตร์
วธ.-อว.เปิดมิติใหม่จับมือข้ามศาสตร์สังคม-วิทยาศาสตร์พัฒนาประเทศ ร่วมใช้งานวิชาการ วิจัยทุนวัฒนธรรมขับเคลื่อนพัฒนาสังคมศาสตร์ มนุษยศาสตร์ และศิลปกรรมศาสตร์
วธ.-อว.เปิดมิติใหม่จับมือข้ามศาสตร์สังคม-วิทยาศาสตร์พัฒนาประเทศ ร่วมใช้งานวิชาการ วิจัยทุนวัฒนธรรมขับเคลื่อนพัฒนาสังคมศาสตร์ มนุษยศาสตร์ และศิลปกรรมศาสตร์
เมื่อเร็วๆ นี้ ดร.ยุพา ทวีวัฒนะกิจบวร ปลัดกระทรวงวัฒนธรรม ศาสตราจารย์นพ.ดร.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม ร่วมพิธีลงนามบันทึกข้อตกลงความร่วมมือ (MOU) การขับเคลื่อนการพัฒนาด้านสังคมศาสตร์ มนุษยศาสตร์ และศิลปกรรมศาสตร์ของประเทศ ระหว่างสํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (อว.) โดยวิทยสถานสังคมศาสตร์ มนุษยศาสตร์และศิลปกรรมศาสตร์แห่งประเทศไทย (ธัชชา) กับสํานักงานปลัดกระทรวงวัฒนธรรม สํานักงานการวิจัยแห่งชาติและกรมศิลปากร ณ ห้องแถลงข่าว ชั้น 1 อาคารพระจอมเกล้า สํานักงานปลัดกระทรวง อว. (ถนนโยธี) กรุงเทพฯ ทั้งนี้ บันทึกความร่วมมือดังกล่าวจัดขึ้นเพื่อสร้างความร่วมมือทางวิชาการ งานวิจัย และการส่งเสริมขับเคลื่อนโครงการหรือกิจกรรมต่างๆ ภายใต้กรอบการขับเคลื่อนการพัฒนาด้านสังคมศาสตร์ มนุษยศาสตร์ และศิลปกรรมศาสตร์ของประเทศ
ปลัดวธ. กล่าวว่า ทาง วธ. มีความยินดีอย่างยิ่งที่ได้ร่วมลงนามบันทึกข้อตกลงความร่วมมือ “การขับเคลื่อนการพัฒนาด้านสังคมศาสตร์ มนุษยศาสตร์ และศิลปกรรมศาสตร์ของประเทศ” ถือเป็นการบูรณาการข้ามศาสตร์ 2 ศาสตร์ นั่นคือ สังคมศาสตร์และวิทยาศาสตร์ ที่บางคนอาจจะมองว่าไปด้วยกันไม่ได้ แต่แท้จริงแล้วสองศาสตร์นี้คือสิ่งที่เกื้อหนุนกัน วธ. เรามีภารกิจงานทางด้านสังคมศาสตร์ เชิงอนุรักษ์ การส่งเสริมการพัฒนาต่อยอด เหล่านี้คือรากฐานสําคัญที่เราจะคงรักษามรดกทางวัฒนธรรมของเราเอาไว้ ในขณะเดียวกันการต่อยอดไปสู่อนาคต การถ่ายทอด การรักษา การพัฒนา จําเป็นต้องใช้เทคโนโลยีและนวัตกรรม ใช้พื้นฐานของงานวิจัยเพื่อก่อให้เกิดความเข้มแข็งในการขับเคลื่อนภารกิจงานภายใต้ วธ.
“นอกเหนือจากกรมศิลปากรแล้ว เรายังมีหน่วยงานภายใต้สังกัด เช่น กรมส่งเสริมวัฒนธรรม สํานักงานศิลปวัฒนธรรมร่วมสมัย สถาบันบัณฑิตพัฒนศิลป์ ศูนย์มานุษยวิทยาสิรินธร (องค์การมหาชน) ศูนย์คุณธรรม (องค์การมหาชน) หอภาพยนตร์ (องค์การมหาชน) พร้อมทํางานร่วมกับ อว. พัฒนาประเทศด้วยทุนวัฒนธรรม ทั้งเรื่องของฐานข้อมูลและคลังมรดกวัฒนธรรมต่างๆ งานวิจัย พัฒนา สร้างมูลค่า คุณค่า เกิดขึ้นพร้อมกัน ดังนั้น การศึกษาวิจัย นวัตกรรม เทคโนโลยีใหม่ๆ จึงเป็นสิ่งสําคัญที่จะเข้ามาช่วยทํางานวัฒนธรรม นํามาใช้ขับเคลื่อนสู่อนาคต พัฒนา สืบสาน รักษาและต่อยอด ดังนั้น จากการบูรณาการกันครั้งนี้ เราจะได้เห็นปรากฎการณ์สิ่งใหม่ๆให้เกิดขึ้น นําพาประเทศไทยไปสู่จุดหมายที่วางไว้อย่างมั่นคง มั่งคั่งต่อไป” ปลัดวธ. กล่าว
รัฐบาลไทย-ข่าวทำเนียบรัฐบาล-พร้อมรับ AstraZeneca จากญี่ปุ่น 1.05 ล้านโดส ก.ค.นี้
วันจันทร์ที่ 5 กรกฎาคม 2564
พร้อมรับ AstraZeneca จากญี่ปุ่น 1.05 ล้านโดส ก.ค.นี้
....
จากกรณีที่รัฐบาลญี่ปุ่น มีความประสงค์จะบริจาควัคซีน AstraZeneca ให้กับประเทศไทยนั้น
.
ล่าสุด รัฐบาลได้อนุมัติการลงนามในหนังสือแลกเปลี่ยนการบริจาควัคซีนป้องกันโรคโควิด-19 ของฝ่ายไทย เพื่อรับมอบวัคซีนป้องกันโรคโควิด-19 ของบริษัท AstraZeneca จากรัฐบาลญี่ปุ่น จํานวน 1.05 ล้านโดส เป็นที่เรียบร้อย คาดว่าจะสามารถส่งมอบได้ในช่วงต้นเดือน ก.ค.นี้
.
สรุปสาระสําคัญของการลงนามหนังสือแลกเปลี่ยนในครั้งนี้ ก็เพื่อให้นําวัคซีนไปใช้อย่างเหมาะสม และเป็นการเฉพาะ เสริมสร้างขีดความสามารถด้านสาธารณสุขและการแพทย์ของไทย
.
สําหรับการส่งมอบวัคซีนในครั้งนี้ เป็นไปตามการส่งส่งเสริมแนวคิด Free and Open Indo - Pacific ซึ่งประกอบไปด้วยประเทศที่ได้รับความช่วยเหลือ อาทิ เวียดนาม อินโดนีเซีย มาเลเซีย ฟิลิปปินส์ ไต้หวัน และไทย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมเว็บไซต์ระบบตรวจสอบการฉีดวัคซีนของหมอพร้อม กรอกข้อมูลเช็คแล้วจะหายหมดทุกบัญชี
วันอาทิตย์ที่ 22 สิงหาคม 2564
โฆษกดีอีเอสเตือนอย่าหลงเชื่อข่าวปลอมเว็บไซต์ระบบตรวจสอบการฉีดวัคซีนของหมอพร้อม กรอกข้อมูลเช็คแล้วจะหายหมดทุกบัญชี
โฆษกดีอีเอสเตือนอย่าหลงเชื่อข่าวปลอมเว็บไซต์ระบบตรวจสอบการฉีดวัคซีนของหมอพร้อม กรอกข้อมูลเช็คแล้วจะหายหมดทุกบัญชี
โฆษกดีอีเอสเตือนอย่าหลงเชื่อข่าวปลอมเว็บไซต์ระบบตรวจสอบการฉีดวัคซีนของหมอพร้อมกรอกข้อมูลเช็คแล้วจะหายหมดทุกบัญชีแจงเว็บไซต์การตรวจสอบวัคซีนดังกล่าวเป็นของจริงเพื่อเพิ่มช่องทางตรวจสอบข้อมูลของผู้ที่ได้รับการฉีดวัคซีนมีความปลอดภัยไม่ได้เชื่อมโยงกับข้อมูลอื่น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่ได้มีการแชร์ข่าวสารในประเด็นเรื่องเว็บไซต์สํานักบริหารการทะเบียนระบบตรวจสอบการฉีดวัคซีนของหมอพร้อมกรอกข้อมูลเช็คแล้วจะหายหมดทุกบัญชีทางศูนย์ต่อต้านข่าวปลอมได้ตรวจสอบข้อเท็จจริงกับกรมการปกครองกระทรวงมหาดไทยพบว่าข้อมูลดังกล่าวนั้นเป็นข้อมูลเท็จ
จากกรณีที่มีการแชร์ข้อความว่าเว็บไซต์ตรวจสอบการฉีดวัคซีนเป็นของปลอมอย่ากดเข้าไปตรวจสอบเรื่องวัคซีนเด็ดขาดเป็นกลลวงมิจฉาชีพปกติAlทางการจะไม่ขอเบอร์เลขหลังบัตรมิจฉาชีพจะเอาไปใช้หลอกลวงทางกรมการปกครองได้ตรวจสอบข้อเท็จจริงแล้วชี้แจงว่าคําเตือนดังกล่าวไม่เป็นความจริงเว็บไซต์เพื่อการตรวจสอบวัคซีนดังกล่าวนั้นกระทรวงมหาดไทยร่วมกับกระทรวงสาธารณสุขเพื่อเพิ่มช่องทางตรวจสอบข้อมูลของผู้ที่ได้รับการฉีดวัคซีนโดยเว็บไซต์https://webapp.bora.dopa.go.th/mophapp/เป็นของสํานักบริหารการทะเบียนกรมการปกครองของจริงซึ่งมีวัตถุประสงค์ดังนี้
1.สําหรับเจ้าหน้าที่ใช้ในการปฏิบัติงานตรวจสอบผู้เข้าพื้นที่ที่จังหวัดกําหนดว่าต้องได้รับการฉีดวัคซีนมาแล้ว(กรณีนี้ประชาชนต้องยื่นบัตรประจําตัวประชาชนให้เจ้าหน้าที่เพื่อตรวจสอบในระบบ)
2.ประชาชนผู้ที่ไม่ได้ลงApplicationหรือมีLineหมอพร้อมสามารถมีระบบตรวจสอบข้อมูลการฉีดวัคซีนด้วยตนเองเพื่อเป็นการยืนยันว่าได้รับการฉีดวัคซีนเรียบร้อยแล้ว
อีกทั้งมีความปลอดภัยของผู้ใช้งาน
1.เลขLaserด้านหลังบัตรเป็นเลขกํากับจํานวนของบัตร(Running Number)
2.เลขLaserด้านหลังบัตรเป็นการบอกสถานะของบัตรที่ใช้งานในปัจุจบัน
3.เว็บไซต์นี้ใช้เฉพาะผู้ที่ฉีดวัคซีนแล้วเท่านั้นไม่ได้เชื่อมโยงกับข้อมูลอื่น
ทั้งนี้สําหรับผู้ที่ไม่ได้ฉีดวัคซีนจะไม่แสดงข้อมูลตามลิ้งและรูปภาพที่แนบhttps://www.facebook.com/146978675375950/posts/5674299475977148/
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม ประชาชนสามารถรับข้อมูลข่าวสารจากกรมการปกครองกระทรวงมหาดไทยได้ที่เว็บไซต์https://www.dopa.go.th/หรือโทร1548
ซึ่งการกระทําของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(2),(5)มีอัตราโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดําเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
************
รัฐบาลไทย-ข่าวทำเนียบรัฐบาล-รุกแก้ไขปัญหาลูกหนี้ กยศ. ดึงผู้กู้กลุ่มผิดนัดชำระและถูกบอกเลิกสัญญา 170,000 คนเข้าไกล่เกลี่ยหนี้ก่อนฟ้องในงานสัญจรทั่วประเทศอีก 9 ครั้ง
วันเสาร์ที่ 26 มีนาคม 2565
รุกแก้ไขปัญหาลูกหนี้ กยศ. ดึงผู้กู้กลุ่มผิดนัดชําระและถูกบอกเลิกสัญญา 170,000 คนเข้าไกล่เกลี่ยหนี้ก่อนฟ้องในงานสัญจรทั่วประเทศอีก 9 ครั้ง
รุกแก้ไขปัญหาลูกหนี้ กยศ. ดึงผู้กู้กลุ่มผิดนัดชําระและถูกบอกเลิกสัญญา 170,000 คนเข้าไกล่เกลี่ยหนี้ก่อนฟ้องในงานสัญจรทั่วประเทศอีก 9 ครั้ง รับส่วนลดเบี้ยปรับ ขยายระยะเวลาผ่อนถึงอายุ 65 ปี ปลดภาระผู้ค้ําประกัน
วันที่ 26 มี.ค.2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีนโยบายให้ปี 2565 เป็นปีแห่งการแก้ไขปัญหาหนี้ครัวเรือน ซึ่งกลุ่มผู้กู้ยืมกองทุนเงินให้กู้ยืมเพื่อการศึกษา(กยศ.) เป็นหนึ่งในกลุ่มเป้าหมายที่นายกรัฐมนตรีย้ําว่าต้องให้ความช่วยเหลือ
ล่าสุด กยศ. ได้ดําเนินมาตรการช่วยเหลือเชิงรุก โดยการร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการเชิญผู้กู้ยืมที่ค้างชําระหนี้ที่ถูกบอกเลิกสัญญาและกําลังจะถูกฟ้อง ประจําปี 2563 และประจําปี 2564 จํานวน 170,000 ราย เข้ามาไกล่เกลี่ยหนี้ก่อนฟ้อง ภายในงานมหกรรมไกล่เกลี่ยหนี้สินครัวเรือน ซึ่งปีนี้จะจัดขึ้นทั้งหมด 12 ครั้ง ในกรุงเทพฯ และภูมิภาคซึ่งขณะนี้ได้จัดไปแล้ว 3 ครั้ง เหลือสัญจรอีก 9 ครั้งในภูมิภาค
น.ส.ไตรศุลี กล่าวว่า สําหรับการไกล่เกลี่ยหนี้ก่อนฟ้องคดีนี้เป็นกรณีการใช้กลไกของพระราชบัญญัติ(พ.ร.บ.)การไกล่เกลี่ยข้อพิพาท พ.ศ. 2562 เข้ามาช่วยเหลือเพื่อไม่ให้ลูกหนี้ถูกดําเนินคดีและเข้าสู่กระบวนการศาล โดยผู้เข้าร่วมจะได้ส่วนลดเบี้ยปรับ ได้รับโอกาสในการขยายระยะเวลาผ่อนชําระได้ถึงอายุ 65 ปี ขณะที่ผู้ค้ําประกันก็มีโอกาสได้รับการปลดภาระตามกฎหมายใหม่ที่ขณะนี้อยู่ระหว่างการแก้ไขคือ ร่าง พ.ร.บ.กองทุนเงินให้กู้ยืมเพื่อการศึกษา (ฉบับที่...) พ.ศ. .... โดยเมื่อกฎหมายมีผลบังคับแล้ว กยศ. จะสามารถปลดภาระผู้ค้ําประกันได้ หากผู้กู้มีการชําระเงินต้นมาแล้วร้อยละ 25 ของเงินต้นที่ค้างชําระ
“ในการสัญจรจัดมหกรรมไกล่เกลี่ยหนี้ทั่วประเทศที่เหลืออีก 9 ครั้งพร้อมกับกรมคุ้มครองสิทธิเสรีภาพและกรมบังคับดคี กยศ. จะส่งหนังสือถึงผู้กู้ยืมในแต่ละจังหวัดหรือจังหวัดที่ใกล้เคียงสถานที่จัดงานให้เข้ารับการไกล่เกลี่ยหนี้ก่อนถูกฟ้องร้อง รัฐบาลจึงขอเชิญชวนลูกหนี้ กยศ. ที่อยู่ในเกณฑ์เข้าร่วม โดยหากไม่ได้รับหนังสือจาก กยศ. ให้เข้าร่วมก็สามารถวอร์คอินเข้าไปในงานโดยสามารถศึกษาข้อมูลและลงทะเบียนเข้าร่วมงานได้ที่เว็บไซต์ของ กยศ. www.studentloan.or.th” น.ส.ไตรศุลี กล่าว
สําหรับมหกรรมไกล่เกลี่ยหนี้ที่ได้ดําเนินการไปแล้ว 3 ครั้งประกอบด้วยที่กรุงเทพฯและปริมณฑล, ที่จ.นครราชสีมา และที่อ.หาดใหญ่ จ.สงขลา ส่วนอีก 9 ครั้งที่เหลือในปี 2565 นั้นมีกําหนดการดังนี้ วันที่ 1 เม.ย. ที่ จ.นครศรีธรรมราช, วันที่ 28 เม.ย. ที่ จ.เชียงใหม่, วันที่ 6 พ.ค. ที่ จ.สุราษฎรธานี, วันที่ 19 พ.ค. ที่ จ.ระยอง, วันที่ 27 พ.ค. ที่ จ.พิษณุโลก, วันที่ 10 มิ.ย. ที่ จ.อุดรธานี, วันที่ 17 มิ.ย. ที่ จ.ราชบุรี และ วันที่ 24 มิ.ย. ที่ จ.พระนครศรีอยุธยา
ทั้งนี้ ข้อมูลของ กยศ. ณ วันที่ 28 ก.พ. 2565 พบว่า ตั้งแต่ กยศ. เปิดให้กู้ยืมตั้งแต่ปี 2539 ได้ปล่อยกู้แก่นักเรียน นักศึกษาแล้ว 6,215,161 คน ชําระหนี้แล้วเสร็จ 1,565,712 คน หรือคิดเป็นร้อยละ 25% ของผู้กู้ยืมทั้งหมด อยู่ระหว่างการชําระหนี้ 3,521,858 คน หรือร้อยละ 57 อยู่ระหว่างการปลอดหนี้ 1,060,259 คนหรือร้อยละ 17 และเสียชีวิต/ทุพพลภาพ 67,332 คน หรือร้อยละ1
......
รัฐบาลไทย-ข่าวทำเนียบรัฐบาล-ประธานรัฐสภา พร้อมคณะผู้บริหาร พม. ลงพื้นที่ จ.หนองคายและบึงกาฬ มอบหน้ากากอนามัยและนมผงสำหรับเด็กช่วยกลุ่มเปราะบางเดือดร้อนจากโควิด - 19
วันจันทร์ที่ 6 มิถุนายน 2565
ประธานรัฐสภา พร้อมคณะผู้บริหาร พม. ลงพื้นที่ จ.หนองคายและบึงกาฬ มอบหน้ากากอนามัยและนมผงสําหรับเด็กช่วยกลุ่มเปราะบางเดือดร้อนจากโควิด - 19
ประธานรัฐสภา พร้อมคณะผู้บริหาร พม. ลงพื้นที่ จ.หนองคายและบึงกาฬ มอบหน้ากากอนามัยและนมผงสําหรับเด็กช่วยกลุ่มเปราะบางเดือดร้อนจากโควิด - 19
วันที่ 5 มิ.ย. 65 เวลา 18.00 น. นายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ เปิดเผยว่า วันนี้ นายชวน หลีกภัย ประธานรัฐสภา ในฐานะประธานมูลนิธิเพื่อสังคมและการศึกษา และ ดร.อิสระ เสรีวัฒนวุฒิ สมาชิกสภาผู้แทนราษฎร พร้อมด้วยตน และคณะผู้บริหารกระทรวง พม. ได้ร่วมกันลงพื้นที่จังหวัดหนองคายและบึงกาฬ เพื่อมอบหน้ากากอนามัยสําหรับผู้ใหญ่ และหน้ากากอนามัยสําหรับเด็ก เพื่อนําไปแจกจ่ายช่วยเหลือกลุ่มเปราะบางสําหรับป้องกันการแพร่ระบาดของโควิด - 19 อีกทั้งมอบนมผงสําหรับเด็กในโครงการ "พม. ปันสุข" เพื่อนําไปช่วยเหลือครอบครัวกลุ่มเปราะบางที่ขาดแคลน โดยเฉพาะครอบครัวแม่เลี้ยงเดี่ยว
นายธนสุนทร กล่าวต่อไปว่า กระทรวง พม. มีความห่วงใยกลุ่มเปราะบางที่มีความเสี่ยงสูงทั้งเด็ก ผู้สูงอายุ คนพิการ คนเร่ร่อน คนไร้บ้าน ผู้ป่วยติดเตียง พ่อแม่เลี้ยงเดี่ยว และผู้ด้อยโอกาส ที่ได้รับผลกระทบจากสถานการณ์โควิด - 19 ทั้งนี้ จึงจําเป็นต้องให้ความช่วยเหลือกลุ่มเปราะบางในการป้องกันการแพร่ระบาดของโควิด - 19 โดยวันนี้ มีการลงพื้นที่จังหวัดหนองคายและบึงกาฬ เพื่อมอบหน้ากากอนามัยสําหรับผู้ใหญ่ ให้กับผู้แทนทั้งสองจังหวัดๆ ละ 10,000 ชิ้น รวมเป็น 20,000 ชิ้น และหน้ากากอนามัยสําหรับเด็ก จังหวัดละ 2,000 ชิ้น รวมเป็น 4,000 ชิ้น รวมทั้งนมผงสําหรับเด็กในโครงการ "พม. ปันสุข" เพื่อส่งต่อให้พัฒนาสังคมและความมั่นคงของมนุษย์จังหวัดนําไปแจกจ่ายช่วยเหลือครอบครัวกลุ่มเปราะบาง โดยมีอาสาสมัครพัฒนาสังคมและความมั่นคงของมนุษย์ (อพม.) ในพื้นที่ช่วยแจกจ่ายอย่างทั่วถึงต่อไป
นายธนสุนทร กล่าวเพิ่มเติมว่า หากกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด - 19 สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัด รวมทั้งอาสาสมัครพัฒนาสังคมฯ (อพม.) ในพื้นที่ ทั้งนี้ กระทรวง พม. พร้อมช่วยเหลืออย่างเต็มที่
รัฐบาลไทย-ข่าวทำเนียบรัฐบาล-“อนุทิน” ยันมียาและเวชภัณฑ์พร้อมรับโควิด ส่วน “ยาแพกซ์โลวิด” เป็นอีกหนึ่งทางเลือกในการรักษา
วันพุธที่ 17 พฤศจิกายน 2564
“อนุทิน” ยันมียาและเวชภัณฑ์พร้อมรับโควิด ส่วน “ยาแพกซ์โลวิด” เป็นอีกหนึ่งทางเลือกในการรักษา
รองนายกรัฐมนตรีและรัฐมนตรีว่าการกระทรวงสาธารณสุข ยืนยันยาและเวชภัณฑ์มีพร้อมรับสถานการณ์โควิด 19 ส่วนยาแพกซ์โลวิดจะใช้เป็นทางเลือกเสริมหลังได้รับการขึ้นทะเบียน เตรียมประสานต่างประเทศแจ้งข้อมูลสูตรไขว้ซิโนแวค-แอสตร้าเซนเนก้าให้ภูมิคุ้มกันสูง
รองนายกรัฐมนตรีและรัฐมนตรีว่าการกระทรวงสาธารณสุข ยืนยันยาและเวชภัณฑ์มีพร้อมรับสถานการณ์โควิด 19ส่วนยาแพกซ์โลวิดจะใช้เป็นทางเลือกเสริมหลังได้รับการขึ้นทะเบียน เตรียมประสานต่างประเทศแจ้งข้อมูลสูตรไขว้ซิโนแวค-แอสตร้าเซนเนก้าให้ภูมิคุ้มกันสูง ส่วนการจัดลอยกระทงให้เข้มป้องกันตนเอง
วันนี้ (17 พฤศจิกายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์กรณีประเทศไทยไม่ได้อยู่ใน 95 ประเทศที่ได้รับการถ่ายทอดสูตรการผลิตยาแพกซ์โลวิด ว่า การถ่ายทอดสูตรยาขึ้นกับบริษัทผู้ผลิต แม้ประเทศไทยไม่ได้รับถ่ายทอดสูตร แต่ขอให้ความมั่นใจว่ากระทรวงสาธารณสุขมีแผนจัดเตรียมยาและเวชภัณฑ์ต่าง ๆ รองรับสถานการณ์โควิด 19 พร้อมแล้ว โดยยาฟาวิพิราเวียร์ที่ใช้เป็นหลักในขณะนี้มีสรรพคุณในการรักษาได้ดี ยิ่งได้รับในช่วงแรกของการติดเชื้อจะช่วยให้ใช้เวลาในการรักษาน้อยลง ส่วนการซื้อยาโมลนูพิราเวียร์หรือแผนจัดซื้อยาแพกซ์โลวิดเป็นการตอบรับต่อสถานการณ์ เพื่อเป็นทางเลือกในผู้ป่วยบางรายที่อาจจําเป็นต้องใช้ยาที่แตกต่างออกไป ซึ่งยาแพกซ์โลวิดยังอยู่ระหว่างการขึ้นทะเบียนที่สหรัฐอเมริกา และยังไม่ได้ขึ้นทะเบียนในไทย
นายอนุทินกล่าวต่อว่า สําหรับการศึกษาวัคซีนสูตรไขว้ ซิโนแวคตามด้วยแอสตร้าเซนเนก้า อธิบดีกรมควบคุมโรครายงานว่า ให้ภูมิคุ้มกันสูงมากกว่าที่คาด ถือเป็นข้อมูลที่ช่วยให้ประชาชนมั่นใจมากขึ้น ซึ่งจะมีการแลกเปลี่ยนข้อมูลนี้กับสถาบันต่าง ๆ ทั้งในประเทศและต่างประเทศ เพื่อนําไปใช้ให้เกิดผลดีที่สุดต่อคนในประเทศ ส่วนการฉีดวัคซีนโควิด 19 ของไทย มั่นใจว่าจะฉีดได้ตามเป้าหมาย 100 ล้านโดส โดยไม่จําเป็นต้องออกมาตรการบังคับหรือมาตรการจูงใจ เนื่องจากเป็นเรื่องของการสร้างความปลอดภัยให้แก่ตัวเองและคนรอบข้างในสังคม ซึ่งสุดท้ายจะเป็นกติกาสังคมที่ทุกคนต้องทํา เนื่องจากหากไม่ฉีดวัคซีนอาจไม่สามารถเข้าใช้บริการในร้านต่างๆ หรือสมัครงานได้และแม้จะฉีดวัคซีนได้ถึงร้อยละ 70 แล้ว ก็ยังจะฉีดให้แก่ผู้ที่ต้องการวัคซีนต่อไป เพราะยิ่งฉีดได้มากยิ่งเพิ่มความปลอดภัย
“สําหรับการจัดงานลอยกระทง ขอให้ปฏิบัติตามมาตรการป้องกันตนเอง สวมหน้ากาก เว้นระยะห่าง ไม่รวมตัวเป็นกลุ่มใหญ่ เน้นจัดตามประเพณีที่มีจุดประสงค์เพื่อขอขมาพระแม่คงคา ไม่ใช่เพื่อการสนุกสนานเฮฮา ซึ่งหากทําตามนี้ก็จะลดโอกาสติดเชื้อโควิด 19 ได้” นายอนุทินกล่าว
****************************** 17 พฤศจิกายน 2564
รัฐบาลไทย-ข่าวทำเนียบรัฐบาล-โฆษกรัฐบาลวอนโซเซียลเข้าใจเป้าหมาย “นายกฯ” ต้องการแก้ปัญหาความยากจน ลดหนี้สินครัวเรือน เพิ่มรายได้ ด้วยรูปแบบ/วิธีการ ที่ประชาชนในท้องถิ่นสามารถทำได้
วันพฤหัสบดีที่ 16 ธันวาคม 2564
โฆษกรัฐบาลวอนโซเซียลเข้าใจเป้าหมาย “นายกฯ” ต้องการแก้ปัญหาความยากจน ลดหนี้สินครัวเรือน เพิ่มรายได้ ด้วยรูปแบบ/วิธีการ ที่ประชาชนในท้องถิ่นสามารถทําได้
โฆษกรัฐบาลวอนโซเซียลเข้าใจเป้าหมาย “นายกฯ” ต้องการแก้ปัญหาความยากจน ลดหนี้สินครัวเรือน เพิ่มรายได้ ด้วยรูปแบบ/วิธีการ ที่ประชาชนในท้องถิ่นสามารถทําได้ แนะการเลี้ยงไก่ เป็นวิถีชีวิตพี่น้องคนไทยในต่างจังหวัดอยู่แล้ว
วันที่ 16 ธ.ค.64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยกระแสโซเชียล บิดเบือนคํากล่าวของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ช่วงหนึ่งกล่าวให้ประชาชนเลี้ยงไก่บ้านละ 2 ตัว ซึ่งนายกรัฐมนตรีมีความตั้งใจดี ต้องการให้ประชาชนสามารถลดรายจ่ายในครัวเรือน เพิ่มรายได้ พึ่งพาตนเอง ซึ่งเป็นเพียงแนวทางหนึ่งที่พี่น้องประชาชนในพื้นที่อื่น ๆ สามารถปรับเปลี่ยนรูปแบบ/วิธีการ ให้เหมาะสมสอดคล้องกับวิถีชีวิตของตนเองได้ โดยนายกรัฐมนตรีเสนอแนะการเลี้ยงไก่ เพราะเป็นวิถีชีวิตพี่น้องคนไทยในต่างจังหวัด ตั้งแต่อดีตจนถึงปัจจุบัน เช่นเดียวกับการปลูกพืชผักสวนครัว เพื่อประกอบอาหารกินเองภายในครอบครัว
“การลงพื้นที่แต่ละครั้ง ท่านนายกรัฐมนตรีมีการศึกษาข้อมูล ศักยภาพ รวมทั้งปัญหา อุปสรรค ในแต่ละพื้นที่อย่างละเอียด เพื่อการจัดทําแผนงาน/โครงการภาครัฐที่เหมาะสมกับสภาะเศรษฐกิจ สังคมและชุมชน ซึ่งท่านเองก็จะมีข้อแนะนําเพิ่มเติมให้แต่ละท้องถิ่น ซึ่งแนวทาง/วิธีการก็สามารถปรับให้เข้ากับวิถีชีวิตของพี่น้องประชาชน ซึ่งระหว่างการลงพื้นที่ตรวจราชการจังหวัดยะลาและปัตตานี นายกรัฐมนตรีได้ย้ําว่า รัฐบาลเห็นปัญหาคนไทยส่วนใหญ่ทั้งประเทศขณะนี้คือ ปัญหาความยากจน ปัญหาหนี้ครัวเรือน และปัญหาหนี้นอกระบบ นายกรัฐมนตรีจึงให้ความสําคัญในการแก้ปัญหาความยากจนด้วยการลดค่าใช้จ่าย เพิ่มรายได้ ซึ่งวิธีการแนวทางก็จะมีความแตกต่างกันไปในแต่ละพื้นที่ ซึ่งประชาชนคนในพื้นที่ที่ต้อนรับท่านนายกรัฐมนตรี เข้าใจความหมายและความปรารถนาดีของท่านนายกรัฐมนตรีที่ต้องการคนในพื้นที่พึ่งพาตนเอง มีชีวิตอย่างมีกินมีใช้ มีคุณภาพชีวิตที่ดีขึ้น” นายธนกร กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ปลื้มงาน “OTOP Midyear 2022 : สุขช้อป สุขใจ สุขทั่วไทยไว้ในที่เดียว” เงินสะพัดเกือบ 600 ล้าน
วันพฤหัสบดีที่ 16 มิถุนายน 2565
​โฆษกรัฐบาลเผย นายกฯ ปลื้มงาน “OTOP Midyear 2022 : สุขช้อป สุขใจ สุขทั่วไทยไว้ในที่เดียว” เงินสะพัดเกือบ 600 ล้าน
เชื่อมั่นในศักยภาพผลิตภัณฑ์ชุมชน OTOP กําชับทุกหน่วยงานร่วมผลักดันสินค้าภูมิปัญญาไทยออกสู่ตลาดนานาชาติ
วันนี้ (16 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมและยินดีที่ตลาดสินค้าผลิตภัณฑ์ชุมชนของไทยยังคึกคักในงาน “OTOP Midyear 2022 : สุขช้อป สุขใจ สุขทั่วไทยไว้ในที่เดียว” ระหว่างวันที่ 4 – 12 มิถุนายน 2565 มียอดขายสินค้ารวมเกือบ 600 ล้านบาท เชื่อมั่นผลิตภัณฑ์ชุมชน หรือ OTOP (One Tambon One Product) ของไทยมีศักยภาพ สามารถพัฒนา และต่อยอดก่อนส่งออกตลาดต่างประเทศ
โฆษกประจําสํานักนายกรัฐมนตรี กล่าวว่า รัฐบาล โดยกระทรวงมหาดไทย ได้จัดงาน มหกรรมสินค้าผลิตภัณฑ์ชุมชน “OTOP Midyear 2022 : สุขช้อป สุขใจ สุขทั่วไทยไว้ในที่เดียว” ระหว่างวันที่ 4 – 12 มิถุนายน 2565 ณ ศูนย์แสดงสินค้าและการประชุมอิมแพ็คชาเลนเจอร์ 1-3 เมืองทองธานี ซึ่งประสบความสําเร็จ มีผู้ผลิตและผู้ประกอบการ OTOP ลงทะเบียนจํานวน 2,500 ราย รวม 25,000 ผลิตภัณฑ์ มียอดจําหน่าย 9 วันรวมกว่า 573 ล้านบาท มีสินค้าเป็นที่สนใจได้รับความนิยม อาทิ เสื้อผ้าและเครื่องแต่งกาย ของใช้และของตกแต่ง และอาหาร เป็นต้น
โดยการจัดครั้งนี้ ประสบความสําเร็จภายใต้การป้องกันการแพร่ระบาดของโรคติดเชื้อไวรัสโคโรนา 2019 (COVID-19) อย่างเคร่งครัด ซึ่งมีประชาชนให้ความสนใจเข้าชมและเลือกซื้อสินค้ากว่า 164,130 คน บรรลุเป้าหมายการเพิ่มช่องทางจําหน่ายสินค้าผลิตภัณฑ์ OTOP จากชุมชนต่าง ๆ เพื่อส่งเสริมเศรษฐกิจฐานรากให้เกิดความเข้มแข็ง กระจายรายได้สู่ท้องถิ่น บรรเทาความเดือดร้อนของผู้ประกอบการจากวิกฤตการแพร่ระบาดของโควิด-19 ให้พี่น้องประชาชนมีคุณภาพชีวิตที่ดี อีกทั้งเป็นโอกาสพัฒนา ยกระดับผลิตภัณฑ์ OTOP โดยรัฐบาลได้สนับสนุนการเพิ่มมูลค่าสินค้าชุมชน และช่องทางการจําหน่ายเชิงรุกเพื่อโอกาสการส่งออกสู่ตลาดต่างประเทศ
“นายกรัฐมนตรีขอบคุณทุกหน่วยงานที่เกี่ยวข้องในการดําเนินงานตามแผนยุทธศาสตร์ของรัฐบาล ที่มุ่งเน้นการสร้างความเป็นธรรม ลดความเหลื่อมล้ําในสังคม และสร้างความเข้มแข็งทางเศรษฐกิจ ผ่านการส่งเสริมให้ประชาชนมีอาชีพ มีงานทํา และสร้างรายได้จากโครงการ OTOP โดยกําชับทุกหน่วยงานที่เกี่ยวข้อง ให้ความสําคัญผลักดันอัตลักษณ์ ความเป็นไทย ต่อยอดเพิ่มมูลค่า ผ่านผลิตภัณฑ์ชุมชนออกสู่ตลาดต่างชาติเพิ่มขึ้น ถือเป็นโอกาสขับเคลื่อน Soft Power ให้มีประสิทธิภาพไปพร้อม ๆ กับการสร้างเศรษฐกิจฐานรากของไทยให้มั่นคงและเข้มแข็งยิ่งขึ้น” นายธนกรฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ห่วงยอดผู้เสียชีวิตส่วนใหญ่สูงอายุ/ไม่ได้รับวัคซีน เชิญชวนผู้สูงอายุ-กลุ่มเสี่ยง 608 และกลุ่มเปราะบาง เข้ารับวัคซีนเข็มกระตุ้น ที่สถานพยาบาลใกล้บ้าน
วันพุธที่ 2 มีนาคม 2565
โฆษกรัฐบาลเผย “นายกฯ” ห่วงยอดผู้เสียชีวิตส่วนใหญ่สูงอายุ/ไม่ได้รับวัคซีน เชิญชวนผู้สูงอายุ-กลุ่มเสี่ยง 608 และกลุ่มเปราะบาง เข้ารับวัคซีนเข็มกระตุ้น ที่สถานพยาบาลใกล้บ้าน
โฆษกรัฐบาลเผย นายกฯ ห่วงยอดผู้เสียชีวิตส่วนใหญ่สูงอายุ/ไม่ได้รับวัคซีน เชิญชวนผู้สูงอายุ-กลุ่มเสี่ยง 608 และกลุ่มเปราะบาง เข้ารับวัคซีนเข็มกระตุ้น ที่สถานพยาบาลใกล้บ้าน สร้างภูมิคุ้มกันรองรับการระบาดสายพันธุ์โอมิครอน ลดอาการเจ็บป่วยรุนแรงจากโควิด-19
วันที่ 2 มี.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวว่า จากรายงานสถานการณ์การแพร่ระบาดของโควิด-19 วันนี้ (2 มี.ค. 65) จํานวนผู้ป่วยโควิด-19 เสียชีวิตของประเทศไทย มีจํานวน 45 ราย โดยเป็นผู้ที่มีอายุ 60 ปีขึ้นไป 33 ราย (73%) (28 รายมีอายุ 70 ปีขึ้นไป) อายุน้อยกว่า 60 ปี มีโรคเรื้อรัง 10 ราย (22%) เมื่อพิจารณาการรับวัคซีนแล้วพบว่า ใน 45 รายดังกล่าว เป็นผู้ที่ไม่ได้รับวัคซีนถึง 31 ราย (69%) ได้รับวัคซีน 1 เข็ม จํานวน 3 ราย ได้รับวัคซีนเข็ม 2 เกิน 3 เดือน จํานวน 7 ราย และได้รับวัคซีนเข็ม 2 ไม่เกิน 3 เดือน จํานวน 4 ราย ซึ่งจากรายงานจะเห็นได้ว่า จํานวนผู้เสียชีวิตโควิดที่สูงนั้นเป็นผู้สูงอายุที่ไม่ได้ฉีดวัคซีนเป็นสัดส่วนที่มากที่สุด
นายธนกรกล่าวว่า วัคซีนทุกชนิดที่รัฐบาลนํามาฉีดให้กับประชาชนมีความปลอดภัย ผ่านการรับรองจาก อย. ประสิทธิภาพการป้องกันโรคเป็นไปตามมาตรฐาน มีประสิทธิภาพในการป้องกันป่วยรุนแรงและลดการเสียชีวิต แม้โอมิครอนจะไม่รุนแรง เชื้อไม่ลงปอด อัตราเกิดปอดอักเสบมีไม่มาก แต่ยังทําให้มีผู้เสียชีวิต ซึ่งเกือบทั้งหมดเป็นกลุ่ม 608 โดยเฉพาะผู้สูงอายุ ดังนั้น จึงขอชวนผู้สูงอายุและกลุ่ม 608 มารับวัคซีนอย่างน้อย 2 เข็ม ซึ่งข้อมูลทางสาธารณสุขยืนยันว่าจะช่วยลดการเสียชีวิตได้ลงได้ 6 เท่า แต่หากรับเข็มกระตุ้นเข็ม 3 ขึ้นไป จะช่วยลดการเสียชีวิตลงถึง 41 เท่าเมื่อเทียบกับวัยเดียวกันที่ไม่ได้ฉีดวัคซีน
“ด้วยสถานการณ์การระบาดของเชื้อไวรัสโควิด-19 ในปัจจุบัน พบการแพร่กระจายเชื้อในวงกว้าง ประกอบกับมีการติดเชื้อไวรัสกลายพันธุ์เพิ่มสูงขึ้นเป็นอย่างมาก จึงขอย้ําให้ประชาชนผู้ที่ยังไม่ได้รับวัคซีน เข้ารับวัคซีนโดยเร็ว โดยเฉพาะกลุ่ม 608 รวมทั้งกลุ่มเปราะบาง ขอให้เข้ารับวัคซีนเข็มกระตุ้น ณ สถานพยาบาลใกล้บ้าน เพื่อสร้างภูมิคุ้มกันรองรับการระบาดของสายพันธุ์โอมิครอน และลดอาการเจ็บป่วยรุนแรงจากโควิด-19” นายธนกร กล่าว
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. ชี้แจงประเภทกิจการที่เปิดทำการได้และไม่ได้ ทั้งในและนอกห้างสรรพสินค้า ในพื้นที่จังหวัดพื้นที่ควบคุมสูงสุดและเข้มงวด
วันพุธที่ 14 กรกฎาคม 2564
ผู้ช่วยโฆษก ศบค. ชี้แจงประเภทกิจการที่เปิดทําการได้และไม่ได้ ทั้งในและนอกห้างสรรพสินค้า ในพื้นที่จังหวัดพื้นที่ควบคุมสูงสุดและเข้มงวด
ผู้ช่วยโฆษก ศบค. ชี้แจงประเภทกิจการที่เปิดทําการได้และไม่ได้ ทั้งในและนอกห้างสรรพสินค้า ในพื้นที่จังหวัดพื้นที่ควบคุมสูงสุดและเข้มงวด
วันนี้ (14 กรกฎาคม 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคําถามสื่อมวลชน กรณีคลินิกเสริมความงาม ร้านตัดผม ร้านทําเล็บ ร้านสัก ในพื้นที่ควบคุมสูงสุดและเข้มงวด สามารถเปิดได้หรือไม่ ผู้ช่วยโฆษก ศบค. ได้กล่าวว่า ขอขยายความจากมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 27) ซึ่งขอเน้นย้ําว่าประกาศดังกล่าวหมายความรวมถึง 6 จังหวัด คือ กทม. และปริมณฑลเท่านั้น ได้แก่ กทม. นนทบุรี นครปฐม ปทุมธานี สมุทรสาคร และสมุทรปราการ แต่ในส่วนของพื้นที่ควบคุมสูงสุดและเข้มงวด 4 จังหวัดของภาคใต้ ไม่ได้รวมอยู่ในหลักการดังกล่าว
โดยขอแบ่งเป็นกิจการภายในห้างสรรพสินค้า และนอกห้างสรรพสินค้า ดังนี้
กิจการที่ตั้งอยู่ในห้างสรรพสินค้า ศูนย์การค้า คอมมูนิตี้มอลล์ หรือสถานประกอบการที่มีลักษณะคล้ายกัน ดังต่อไปนี้ จะต้องปิดให้บริการ
1.ร้าน/แผนกหนังสือ แว่นตา เครื่องนุ่งห่ม เครื่องไฟฟ้า อุปกรณ์สํานักงาน เครื่องเขียน เครื่องครัว อุปกรณ์กีฬา เครื่องสําอาง อาหารสัตว์ อาหารเสริมร้านอาบน้ําตัดขนสัตว์ คลินิกรักษาสัตว์
2. สถานเสริมความงาม ร้านตัดผม ร้านเสริมสวย ร้านสักเจาะผิวหนัง ร้านทําเล็บ
3. คลินิกทันตกรรม คลินิกรักษาผู้มีบุตรยาก คลินิกเวชกรรมเสริมความงาม
4. ร้านให้บริการล้างรถ
5. ร้านซักรีด
เนื่องจากตามคําแนะนําของกรมควบคุมโรคว่าเพื่อไม่ให้เกิดการรวมตัวของคนจํานวนมากในพื้นที่ปิด เน้นย้ําว่าในห้างสรรพสินค้า เปิดได้เฉพาะซูเปอร์มาร์เก็ต ยารักษาโรค อุปกรณ์สื่อสารเพื่อความจําเป็นฉุกเฉินเท่านั้น
อย่างไรก็ตาม ไม่ว่าจะเป็นคลีนิคทันตกรรม รักษาผู้มีบุตรยาก เวชกรรมเสริมความงามเหล่านี้ หากเปิดอยู่นอกห้างสรรพสินค้า ขอให้เป็นอํานาจการตัดสินใจของคณะกรรมการโรคติดต่อ กทม. หรือคณะกรรมการโรคติดต่อแต่ละจังหวัด หากจังหวัดไหนพิจารณาว่าสามารถเปิดดําเนินการได้ขอให้ฟังประกาศของจังหวัดที่ตั้งอยู่ แต่อย่างไรก็ตามขอเน้นย้ําว่า หากมีการเปิดดําเนินการ แต่มีการรายงานผู้ติดเชื้อเพิ่มขึ้นก็เป็นไปได้ที่จังหวัดนั้นก็อาจจะมีการพิจารณาสั่งปิดในโอกาสต่อไป และผู้ช่วยโฆษก ศบค. ขอขอบคุณหากมีการให้ความร่วมมือ มีผู้ประกอบการที่ปิดกิจการชั่วคราว เพื่อเป็นส่วนหนึ่งในการลดการแพร่ระบาดครั้งนี้
รัฐบาลไทย-ข่าวทำเนียบรัฐบาล-"ฝ่ายความมั่นคง เร่งสนุบสนุนตรวจเชิงรุกและจัดตั้ง CI เพิ่ม ช่วยดูแลผู้ป่วยรอบค่าย 3,000 ราย"
วันเสาร์ที่ 21 สิงหาคม 2564
"ฝ่ายความมั่นคง เร่งสนุบสนุนตรวจเชิงรุกและจัดตั้ง CI เพิ่ม ช่วยดูแลผู้ป่วยรอบค่าย 3,000 ราย"
พล.ท.คงชีพ ตันตระวาณิชย์ โฆษก กห. เปิดเผยว่า
พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห. ประชุมติดตามการสนับสนุนรัฐบาลแก้ปัญหาวิกฤตโควิด 19 ร่วมกับ กอ.รมน. นขต.กห. เหล่าทัพ และ ตร. ผ่านระบบ VTC ณ ศาลาว่าการกลาโหม
ภาพรวมฝ่ายความมั่นคง ทหารตํารวจ ยังคงตรวจพบและจับกุมผู้ลักลอบเข้าเมืองตามชายแดนและพื้นที่ชั้นในได้ต่อเนื่อง โดยตั้งแต่ 1-19 ส.ค.64 จับกุมได้ 2,949 คน สําหรับการควบคุมโรค เจ้าหน้าที่ยังคงร่วมกันตั้งจุดตรวจและด่านตรวจบริเวณรอยต่อจังหวัดสีแดงเข้ม และจัดชุดเคลื่อนที่เร็วตรวจในพื้นที่ แจ้งเตือนและบังคับใช้กฎหมาย เพื่อลดการเคลื่อนย้ายคนและจํากัดกิจกรรมเสี่ยงตามเคหสถานที่เป็นปัญหา โดยยังพบการรวมกลุ่ม ขาดความรับผิดชอบต่อสังคมและผิดกฎหมายต่อเนื่อง ได้แก่ การดื่มสุรา มั่วสุมเสพยา เล่นการพนัน และการออกนอกเคหสถานในเวลาที่กําหนดต่อเนื่อง อันเป็นพฤติกรรมเสี่ยงที่ยากต่อการควบคุมโรคเป็นส่วนรวม
ขณะเดียวกัน กองทัพได้จัดกําลังเข้าไปเสริมร่วมกับ กทม.ในชุดตรวจเชิงรุก ( CCRT ) 260 ชุดและจัดตั้ง CI ในเขตต่างๆ เพื่อเร่งค้นหาคัดกรองในชุมชนและแยกผู้ป่วยออกมารักษาในระบบ พร้อมทั้งจัดตั้ง CI ในหน่วยทหาร จํานวน 39 แห่งทั่วประเทศและอยู่ระหว่างขยายเพิ่ม สามารถรองรับการช่วยเหลือผู้ป่วยเขียวกว่า 2,900 ราย ซึ่งทะยอยเปิดดูแลประชาชนแล้วตั้งแต่ กลาง ส.ค.ที่ผ่านมา สําหรับการสนับสนุนช่วยเหลือขนย้ายผู้ป่วย ทหารตํารวจ ได้จัดยานพาหนะช่วยรับผู้ป่วยตามบ้านออกมารักษาแล้วกว่า 20,669 ราย และสนับสนุนการขนย้ายผู้ป่วยกลับรักษาในภูมิลําเนาแล้วรวม 854 ราย
พล.อ.ชัยชาญ’ ได้กล่าวว่า พล.อ.ประยุทธ์ จันทร์โอชา นรม.และรมว.กห. ได้กําชับขอให้กําลังทหารตํารวจเข้าไปเสริมในพื้นที่สีแดงเข้ม โดยประสานกับส่วนราชการที่เกี่ยวข้องและทํางานร่วมกับภาคเอกชน เพื่อช่วยเหลือดูแลประชาชนที่ได้รับผลกระทบจากโควิดในทุกมิติ โดยย้ําว่าเราจําเป็นต้องผนึกกําลังช่วยเหลือดูแลและร่วมเป็นหนึ่งเดียวกัน เพื่อต่อสู้ผ่านภาวะวิกฤตของชาติไปด้วยกัน
พร้อมกันนี้ พล.อ.ประยุทธ์’ ได้ฝากแสดงความขอบคุณและเป็นกําลังใจกับเจ้าหน้าที่ทหารตํารวจทุกคน ในการทําหน้าที่อย่างเข้มแข็งอดทน ทั้งบุคลากรแพทย์ และเจ้าหน้าที่ด่านหน้าในพื้นที่เสี่ยง ที่บังคับใช้กฎหมายและการทําความเข้าใจกับประชาชนที่ผ่านมา ขณะเดียวกันขอแสดงความเสียใจกับการสูญเสียของบุคลากรทางการแพทย์ของ ทอ.ที่ผ่านมา โดยขอให้กําลังพลทุกคนปฏิบัติหน้าที่ด้วยความไม่ประมาทและให้ความสําคัญดูแลครอบครัวตนเองมากขึ้นด้วย ทั้งนี้ได้ย้ําให้ผู้บังคับหน่วยทุกระดับให้การช่วยเหลือดูแลครอบครัวกําลังพลและผู้ที่ปฏิบัติหน้าที่ด่านหน้า ให้ได้รับการช่วยเหลือทันเวลาและมีความปลอดภัยกันทุกคนเช่นกัน
#กระทรวงกลาโหม
#ทหารของพระราชา
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ติดตาม กำชับหน่วยงานเตรียมพร้อม ดูแลความปลอดภัย สร้างความเชื่อมั่นให้แก่นักท่องเที่ยว
วันพุธที่ 29 มิถุนายน 2565
​โฆษกรัฐบาลเผย นายกฯ ติดตาม กําชับหน่วยงานเตรียมพร้อม ดูแลความปลอดภัย สร้างความเชื่อมั่นให้แก่นักท่องเที่ยว
พร้อมทําการตลาดเชิงรุกหลังยกเลิก Thailand pass เพื่อเพิ่มขีดความสามารถในการแข่งขัน
วันนี้ (29 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและติดตามสถานการณ์ด้านการท่องเที่ยว กําชับหน่วยงานที่เกี่ยวข้องเร่งเตรียมพร้อม ดูแลความปลอดภัย สร้างความเชื่อมั่นให้แก่นักท่องเที่ยว เพื่อกระตุ้นการเติบโตของนักท่องเที่ยวที่มีโอกาสเติบโตสูง
โฆษกประจําสํานักนายกรัฐมนตรี ระบุว่า นายกรัฐมนตรีได้รับรายงานสรุปสถานการณ์การท่องเที่ยวประจําปี 2565 ในการประชุมคณะรัฐมนตรีเมื่อวันที่ 28 มิถุนายน 2565 ซึ่งนายกรัฐมนตรียินดีที่จํานวนนักท่องเที่ยวเพิ่มขึ้นกว่าเท่าตัว ภายหลังรัฐบาลประกาศเปิดประเทศอย่างเต็มรูปแบบตั้งแต่วันที่ 1 พฤษภาคม โดยในเดือนพฤษภาคม 2565 มีจํานวนนักท่องเที่ยวเดินทางมาประเทศไทยถึงกว่า 521,410 คน หรือคิดเป็นอัตราการเปลี่ยนแปลงที่ 77.7 % จากเดือนเมษายน 2565 ในขณะที่ตั้งแต่วันที่ 1-27 มิถุนายน มีนักท่องเที่ยวเดินทางเข้ามาแล้วกว่า 644,000 คน หรือคิดเป็นอัตราการเปลี่ยนแปลงที่ 43.9 % โดยประมาณการว่าทําให้มีรายได้จากนักท่องเที่ยวสะสมจนถึงวันที่ 27 มิถุนายน 2565 แล้วกว่า 1.13 แสนล้านบาท โดย 5 ประเทศแรกที่มีจํานวนนักท่องเที่ยวเดินทางเข้ามาไทยสูงสุดได้แก่ อินเดีย มาเลเซีย สิงคโปร์ สหราชอาณาจักร และสหรัฐอเมริกา ตามลําดับ
โดยปัจจัยสนับสนุนหลักที่ทําให้นักท่องเที่ยวเพิ่มมากขึ้น ซึ่งคาดว่าสัปดาห์ที่ 5 ของเดือนมิถุนายน 2565 (วันที่ 27 มิถุนายน ถึง 3 กรกฎาคม 2565) คาดว่า นักท่องเที่ยวชาวต่างชาติ จะ มีจํานวน 177,000 คน ได้แก่ การยกเลิก Thailand pass และ บัตรตม.6 ที่จะเริ่มมีผล 1 กรกฎาคม 2565 การเพิ่มจํานวนเที่ยวบิน จากซาอุดิอาระเบีย จีน และประเทศอื่น ๆ การอ่อนค่าของเงินบาท ความต้องการท่องเที่ยวไทยในระดับสูง (Pent up demand) เนื่องจาก ไม่ได้ท่องเที่ยวต่างประเทศมานาน และ เนื่องจาก การเข้าสู่หยุดหน้าร้อน (Summer holiday) ของนักท่องเที่ยวยุโรป และการเข้าสู่ช่วงหยุดโรงเรียน (School holiday) ของนักท่องเที่ยวออสเตรเลีย
ทั้งนี้ กระทรวงการท่องเที่ยวและกีฬาได้ประมาณการนักท่องเที่ยวในช่วงเวลาสามเดือนต่อจากนี้ กรกฎาคม-กันยายน 2565 ไว้ที่ 2,700,000 คน และสามเดือนสุดท้ายของปี 2565 ไว้ที่ 4,500,000 คน ซึ่งประมาณการยอดรวมนักท่องเที่ยวปี 2565 จํานวน 9,325,500 คน และได้ประมาณการรายได้จากนักท่องเที่ยว (ตลอดปี 2565) ไว้ที่ 1.27 ล้านล้านบาท
“นายกฯ ได้รับทราบสถานการณ์ด้านการท่องเที่ยวของไทยที่กลับมามีชีวิตชีวาอีกครั้ง โดยได้กําชับให้ทุกหน่วยงานที่เกี่ยวข้องเร่งเตรียมพร้อม ดูแลความปลอดภัย สร้างความเชื่อมั่นให้แก่นักท่องเที่ยว เพื่อกระตุ้นการเติบโตของนักท่องเที่ยวที่มีโอกาสเติบโตสูง โดยในวันที่ 1 กรกฎาคม ไทยจะยกเลิก Thailand Pass จะเป็นการส่งสัญญาณว่าประเทศไทยได้ผ่านพ้นการระบาดของโควิด-19 ร้านอาหารและ สถานบันเทิงเปิดให้บริการ และเปิดประเทศอย่างเต็มรูปแบบแล้ว พร้อมรับนักท่องเที่ยว ดึงดูดนักท่องเที่ยวตลาดระยะใกล้ สร้างรายรับ กระจายรายได้สู่เมืองต่าง ๆ” นายธนกรฯ กล่าว
รัฐบาลไทย-ข่าวทำเนียบรัฐบาล-รมต.เกษตรฯ ติดตามการดำเนินงานศูนย์ศึกษาการพัฒนาภูพานอันเนื่องมาจากพระราชดำริ จ.สกลนคร
วันพฤหัสบดีที่ 16 มิถุนายน 2565
รมต.เกษตรฯ ติดตามการดําเนินงานศูนย์ศึกษาการพัฒนาภูพานอันเนื่องมาจากพระราชดําริ จ.สกลนคร
ศูนย์ตัวอย่างรูปแบบการพัฒนาด้านการเกษตร ที่สามารถนําไปปรับใช้เป็นแนวทางในการประกอบอาชีพอย่างยั่งยืน ตามหลักปรัชญาของเศรษฐกิจพอเพียง
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามการดําเนินงานศูนย์ศึกษาการพัฒนาภูพานอันเนื่องมาจากพระราชดําริ ณ จังหวัดสกลนคร โดยมีส่วนราชการที่เข้าร่วมดําเนินงานบูรณาการร่วมกัน 16 หน่วยงาน ใน 5 กระทรวง ได้แก่ กระทรวงเกษตรและสหกรณ์ กระทรวงสาธารณสุข กระทรวงทรัพยากรธรรมชาติและสิ่งแวดล้อม กระทรวงมหาดไทย และกระทรวงอุตสาหกรรม โดยหน่วยงานในสังกัดกระทรวงเกษตรและสหกรณ์ที่เข้าร่วม ได้แก่ กรมปศุสัตว์ กรมหม่อนไหม กรมวิชาการเกษตร กรมส่งเสริมการเกษตร กรมพัฒนาที่ดิน กรมประมง และกรมการข้าว
ทั้งนี้ ศูนย์ศึกษาการพัฒนาภูพานอันเนื่องมาจากพระราชดําริ เป็นหน่วยงานสังกัดกรมชลประทาน ในโครงการอันเนื่องมาจากพระราชดําริที่พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร ทรงมีพระราชดําริให้จัดตั้งขึ้นให้จัดตั้งขึ้นเมื่อวันที่ 25 พฤศจิกายน 2525 เป็น 1 ใน 6 ศูนย์ศึกษาการพัฒนาอันเนื่องมาจากพระราชดําริทั่วประเทศ ที่ดําเนินงานสนองพระราชดําริ โดยมีวัตถุประสงค์ให้เป็นสถานที่ทําการศึกษาทดลองแบบเบ็ดเสร็จ ทั้งการพัฒนาที่ดิน การพัฒนาแหล่งน้ํา การฟื้นฟูสภาพป่า การวางแผนปลูกพืช การเลี้ยงสัตว์ และการพัฒนาอาชีพ เพื่อให้เกษตรกรและผู้ที่สนใจสามารถเข้าเยี่ยมชม ศึกษาค้นคว้าหาความรู้ ฝึกอบรมความรู้เพิ่มเติมและนําไปปฏิบัติได้ เพื่อพัฒนาอาชีพในพื้นที่ทํามาหากินของตนเองให้ได้ผลผลิตเพิ่มขึ้น และมีฐานะความเป็นอยู่ที่ดีขึ้น
“ตลอดระยะเวลากว่า 39 ปี ศูนย์ศึกษาการพัฒนาภูพานฯ เป็นตัวอย่างรูปแบบการพัฒนาด้านการเกษตรที่ทุกคนสามารถนําไปปรับใช้เป็นแนวทางในการประกอบอาชีพที่ยั่งยืน ตามหลักปรัชญาของเศรษฐกิจพอเพียง สามารถขยายผลไปสู่ราษฎรได้เป็นอย่างดี เป็นการสร้างงาน สร้างอาชีพ สร้างรายได้ ยกระดับความเป็นอยู่คุณภาพชีวิตให้กับเกษตรอย่างมั่นคงและยั่งยืน” ดร.เฉลิมชัย กล่าว
รัฐบาลไทย-ข่าวทำเนียบรัฐบาล-รฟม. เข้าพบหน่วยงานราชการจังหวัดภูเก็ต เพื่อประชาสัมพันธ์การสำรวจความคิดเห็นประชาชน ต่ออัตราค่าโดยสาร
วันพุธที่ 15 มิถุนายน 2565
รฟม. เข้าพบหน่วยงานราชการจังหวัดภูเก็ต เพื่อประชาสัมพันธ์การสํารวจความคิดเห็นประชาชน ต่ออัตราค่าโดยสาร
และการขยายแนวเส้นทางโครงการระบบขนส่งมวลชนจังหวัดภูเก็ต ระยะที่ 1
วันนี้ (15 มิถุนายน 2565) นายสาโรจน์ ต. สุวรรณ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย กระทรวงคมนาคมพร้อมคณะ เข้าพบนายอํานวย พิณสุวรรณ รองผู้ว่าราชการจังหวัดภูเก็ต และนางสาวคณาธิป สุขเจริญ หัวหน้าสํานักงานจังหวัดภูเก็ต ณ ศาลากลางจังหวัดภูเก็ต เพื่อสร้างการรับรู้และประชาสัมพันธ์การลงพื้นที่สํารวจความคิดเห็นของประชาชน เกี่ยวกับอัตราค่าโดยสารและการขยายแนวเส้นทางโครงการระบบขนส่งมวลชนจังหวัดภูเก็ต ระยะที่ 1 ไปยังท่าฉัตรไชย
ในการนี้คณะ การรถไฟฟ้าขนส่งมวลชนแห่งประเทศไทย (รฟม.) ได้ลงพื้นที่เก็บแบบสอบถามจากเจ้าหน้าที่ภายในศาลากลางจังหวัดภูเก็ต รวมถึงหน่วยงานราชการอื่น ๆ ในอําเภอเมืองจังหวัดภูเก็ต และประชาสัมพันธ์ข้อมูลโครงการ เพื่อสร้างการรับรู้ไปพร้อมกัน โดยวันนี้ถือเป็นการลงพื้นที่อย่างเป็นทางการครั้งแรก ซึ่งการลงพื้นที่ดังกล่าวจะมีขึ้นอย่างต่อเนื่องไปจนถึงวันที่ 21 มิถุนายน 2565 ติดตามข้อมูลข่าวสาร รฟม. ได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร.0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-สรรพากรแจ้งปิดให้บริการหน่วยงานสรรพากรที่ตั้งอยู่ในห้างสรรพสินค้าในพื้นที่ควบคุมสูงสุดและเข้มงวด
วันจันทร์ที่ 19 กรกฎาคม 2564
สรรพากรแจ้งปิดให้บริการหน่วยงานสรรพากรที่ตั้งอยู่ในห้างสรรพสินค้าในพื้นที่ควบคุมสูงสุดและเข้มงวด
เพื่อให้การดําเนินงานของกรมสรรพากรสอดคล้องและเป็นไปตามมาตรการของภาครัฐ กรมสรรพากรจึงได้ประกาศปิดการให้บริการสํานักงานสรรพากรพื้นที่ และสํานักงานสรรพากรพื้นที่สาขา ที่ตั้งอยู่ภายในห้างสรรพสินค้าในพื้นที่ควบคุมสูงสุดและเข้มงวด
ตามที่ราชกิจจานุเบกษาได้เผยแพร่ข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 (ฉบับที่ 28) เพื่อกําหนดมาตรการที่จําเป็นและเร่งด่วนเพื่อลดการแพร่ระบาดของโรคติดเชื้อไวรัสโคโรน่า 2019 (COVID-19) ในพื้นที่13 จังหวัดประกอบด้วย กรุงเทพมหานคร ฉะเชิงเทรา ชลบุรี นครปฐม นนทบุรี นราธิวาส ปทุมธานี ปัตตานี พระนครศรีอยุธยา ยะลา สงขลา สมุทรปราการ บังคับใช้วันที่ 20 กรกฎาคม 2564 เป็นต้นไป นั้น
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “เพื่อให้การดําเนินงานของกรมสรรพากรสอดคล้องและเป็นไปตามมาตรการของภาครัฐ กรมสรรพากรจึงได้ประกาศปิดการให้บริการสํานักงานสรรพากรพื้นที่ และสํานักงานสรรพากรพื้นที่สาขา ที่ตั้งอยู่ภายในห้างสรรพสินค้าในพื้นที่ควบคุมสูงสุดและเข้มงวด ดังนี้
๑. สํานักงานสรรพากรพื้นที่สาขาราชเทวี ๒
๒. สํานักงานสรรพากรพื้นที่สาขาคลองเตย ๑ และสํานักงานสรรพากรพื้นที่กรุงเทพมหานคร ๑๓
๓. สํานักงานสรรพากรพื้นที่สาขาประเวศ และสํานักงานสรรพากรพื้นที่กรุงเทพมหานคร ๖
๔. สํานักงานสรรพากรพื้นที่สาขาภาษีเจริญ และสํานักงานสรรพากรพื้นที่กรุงเทพมหานคร ๒๖
๕. สํานักงานสรรพากรพื้นที่สาขาเมืองสมุทรสาคร ๒
ทั้งนี้ ผู้มาใช้บริการที่มีความจําเป็นต้องติดต่อเจ้าหน้าที่ของหน่วยงานดังกล่าวข้างต้น สามารถติดต่อสํานักงานสรรพากรที่อยู่ใกล้เคียงได้กรมสรรพากรมีความห่วงใยในความปลอดภัยสําหรับผู้เสียภาษีซึ่งได้มีการเตรียมมาตรการในการให้บริการเพื่อป้องกันการแพร่ระบาดของโรคติดเชื้อไวรัสโคโรนา 2019 (COVID - 19) ตามแนวทางมาตรการด้านสาธารณสุขอย่างเข้มข้นขอให้มั่นใจหน่วยงานสรรพากรทุกแห่งเพื่อความสะดวก รวดเร็ว ปลอดภัยเว้นระยะห่าง และช่วยการลดการแพร่ระบาดของโรคติดเชื้อไวรัสโคโรนา 2019 (COVID - 19) ขอแนะนําให้ใช้บริการผ่านช่องทางอิเล็กทรอนิกส์ได้ที่เว็บไซต์กรมสรรพากร www.rd.go.th สอบถามรายละเอียดได้ที่สํานักงานสรรพากรทุกแห่งทั่วประเทศหรือศูนย์สารนิเทศสรรพากร (RD Intelligence Center) โทร. ๑๑๖๑”
กรมสรรพากร สํานักงานเลขานุการกรม
โทร. ๐ ๒๒๗๒ ๙๕๒๙-๓๐ โทรสาร ๐ ๒๖๑๗ ๓๓๒๔
หรือศูนย์สารนิเทศสรรพากร (RD Intelligence Cente) โทร. ๑๑๖๑